

**REPUBLIKA HRVATSKA**

**SISAČKO- MOSLAVAČKA ŽUPANIJA**

**OPĆINA LIPOVLJANI**

**Općinsko izborno povjerenstvo za provođenje izbora**

**za članove vijeća mjesnih odbora**

**na području Općine Lipovljani**

Članak 19. Odluke o provođenju izbora članova vijeća

mjesnih odbora na području Općine Lipovljani

OBVEZATNE UPUTE BROJ MS-I

O REDOSLJEDU IZBORNIH RADNJI I TIJEKU ROKOVA

1. Utvrđuje se da je Općinsko vijeće Općine Lipovljani 13. rujna 2023. godine donijelo odluku o raspisivanju izbora za članove vijeća mjesnih odbora na području Općine Lipovljani, koja stupa na snagu osmi dan nakon objave u Službenom vjesniku Općine Lipovljani, broj 69/23 od 14. rujna 2023. godine (stupa na snagu 22. rujna)

**Izbori će se održati u nedjelju, 12. studenog 2023. godine.**

1. Rokovi teku od

**22. rujna 2023. godine u 00:00 sati**

1. Prijedlozi liste kandidata moraju biti dostavljeni Općinskom izbornom povjerenstvu za provođenje izbora za članove vijeća mjesnih odbora najkasnije u roku 14 dana od dana raspisivanja izbora , najkasnije do

**05. listopada 2023. godine do 24:00 sata**

1. Općinsko izborno povjerenstvo za provođenje izbora za članove vijeća mjesnih odbora sastavit će i objaviti, na oglasnim pločama mjesnih odbora i na WEB stranici Općine Lipovljani sve pravovaljane predložene liste za izbor članova vijeća, kao i zbirnu listu, u roku 48 sati od isteka roka propisanog za postupak kandidiranja i podnošenja lista, dakle najkasnije do

**07.** **listopada 2023. godine do 24:00 sati**

1. Izborna promidžba počinje od dana objave zbirne kandidacijske liste, a traje zaključno do 24 sata prije održavanja izbora, dakle zaključno do

**10.** **studenog 2023. godine u 24:00** **sata**

1. Općinsko izborno povjerenstvo za provođenje izbora za članove vijeća mjesnih odbora objavit će koja su biračka mjesta određena, s naznakom koji birači imaju pravo glasovati na pojedinim mjestima, najkasnije osam dana prije dana održavanja izbora, dakle do

**04. studenog 2023. godine do 24:00 sata**

1. Općinsko izborno povjerenstvo za provođenje izbora za članove vijeća mjesnih odbora imenovat će članove i zamjenike članova biračkih odbora najkasnije pet dana prije održavanja izbora  **do 07. studenog 2023. godine do 24:00 sata**

8. Glasovanje traje neprekidno

**12. studenog 2023. godine, od 7:00 sati do 19:00 sati**

Biračko mjesto se zatvara u 19:00 sati. Biračima koji su se zatekli na biračkom mjestu

omogućit će se glasovanje i nakon 19:00 sati.

9. Zapisnik o radu i ostali izborni materijal birački odbori su dužni dostaviti

Općinskom izbornom povjerenstvu za provođenje izbora za članove vijeća mjesnog

odbora u roku 12 sati od zatvaranja birališta, dakle do

**13**. **studenog 2023. godine do 7:00 sati.**

10. Općinsko izborno povjerenstvo za provođenje izbora za članove vijeća mjesnog

odbora utvrdit će rezultate glasovanja najkasnije u roku 24 sata od zatvaranja

birališta, dakle

**do 13. studenog 2023. do 19:00 sati**

11. Kada utvrdi rezultate glasovanja za članove vijeća, Općinsko izborno povjerenstvo za

provođenje izbora za izbor članova vijeća mjesnog odbora objavit će **odmah**

**rezultate izbora** sukladno zapisniku o radu Povjerenstva.

12. Zaštita izbornog prava

* + Prigovori zbog nepravilnosti u postupku kandidiranja i izbora podnose se Općinskom izbornom povjerenstvu za provođenje izbora za izbor članova vijeća mjesnog odbora u roku 48 sati računajući od isteka dana kada je izvršena radnja, na koju je stavljen prigovor.
  + Općinsko izborno povjerenstva za provođenje izbora za izbor članova vijeća mjesnog odbora će donijeti rješenje o prigovoru u roku 48 sati od dana dostave prigovora, odnosno od dana kada mu je dostavljen izborni materijal na koji se prigovor odnosi.
  + Protiv rješenja Općinskog izbornog povjerenstva za provođenje izbora za izbor članova vijeća mjesnog odbora podnositelj prigovora, koji je nezadovoljan takvim rješenjem ima pravo žalbe nadležnom upravnom tijelu Sisačko- moslavačke županije roku od 48 sati računajući od isteka dana kada je primljeno pobijeno rješenje, a žalba se podnosi putem Izbornog povjerenstva koje je rješenje donijelo.
  + Nadležno upravno tijelo dužno je rješenje po žalbi donijeti u roku 48 sati od dana primitka žalbe.
  + Podnijeti prigovor odnosno žalba u postupku zaštite izbornog prava ne odgađaju obavljanje izbornih radnji propisanih ovom odlukom.

13.Ove obvezatne upute stupaju na snagu danom donošenja objavit će se na oglasnoj

ploči Općine Lipovljani, Trg hrvatskih branitelja 3, i na WEB stranici Općine

Lipovljani.

**KLASA: 012-01/23-01/02**

**URBROJ: 2176-13-23-02**

**Lipovljani, 21. rujna 2023. godine**

**Predsjednica Povjerenstva**

**Danijela Matejaš v.r.**